
	Постановление на Министерския съвет за приемане на Тарифа за таксите, които се събират от Изпълнителната агенция по сортоизпитване, апробация и семеконтрол по Закона за посевния и посадъчния материал и по Закона за закрила на новите сортове растения и породи животни

	от Устройствения правилник на Министерския съвет и на неговата администрация



	Обща препоръка:
Един от основни принципи при извършване на оценка на въздействието е обоснованост, от който следва изводите и препоръките в оценката на въздействието да са основани на данни и доказателства. В процеса по извършване на оценката са събрани и обработени необходимите данни и доказателства от надеждни и достоверни източници като за целта са използвани подходящите методи. Препоръчваме да се направи цялостно преглеждане на представената частичната предварителна оценка на въздействието с цел постигане на ефикасен анализ, представящ съществените различия в нивото на разходите, заложени в технологичните разработки за оценяваните икономически показатели от 2014 г. в сравнение с тези от 2025 г., а не до 2024 г.
Относно Раздел 1 „Проблем/проблеми за решаване“:
Считаме за целесъобразно в раздела да бъдат включени конкретни статистически данни или друга релевантна информация, която обосновава предложените промени. Информацията за общият брой на предоставените услуги на заинтересованите страни за сортоизпитване, сертификация, лабораторни анализи, официални етикети и др. административни услуги предоставени през 2024 г., посочена в раздел 3 следва да се представи само в този раздел. Също така е необходимо да се добави и съотносима бройка на предоставените услуги на заинтересованите страни и за 2025 г.

Относно раздел 4 „Варианти на действие. Анализ на въздействията”:
С оглед извършване на реална оценка на очакваното икономическо въздействие, препоръчваме в нея да бъде включена последната налична информация относно стойността на преки и непреки разходи, предвид увеличението на различните разходи през последната година. 

	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

ДИРЕКТОР НА ДИРЕКЦИЯ 

